**חטיבה ללימודי פוליטיקה וחברה אירופית**

 **ע"ש קונרד אדנאואר**

(סימן מחשב 187)

מטרת הלימודים

השפעתה של יבשת אירופה ובמרכזה האיחוד האירופי על סוגיות עולמיות גוברת בהתמדה. האיחוד האירופי הוא גוש האוכלוסין השלישי בגודלו, הגוש הכלכלי השני בעוצמתו ומסגרת הסחר הגדולה בעולם.

לישראל ולאירופה היסטוריה משותפת רבת שנים המאופיינת כיום גם בתלות הדדית גוברת בתחומים שונים. אירופה היא שותפתה הכלכלית הגדולה ביותר של ישראל ולה גם השפעה פוליטית מרכזית על ישראל. מכאן החשיבות הרבה בהיכרות מעמיקה עם יבשת אירופה על כלל נדבכיה: פוליטיקה, חברה, תרבות וכלכלה.

חטיבת אדנאואר ללימודי פוליטיקה וחברה אירופית תקנה למשתתפים בה מיומנויות להבנת התהליכים המתרחשים על היבשת האירופית תוך בחינה מעמיקה של המשטר, הכלכלה והחברה האירופית ומערכת יחסיה עם מדינת ישראל.

**מבנה הלימודים**

| נק"ז | שם הקורס | מספר הקורס | שנה |
| --- | --- | --- | --- |
| 4 | האיחוד האירופי: משטר ופוליטיקה | 187-1-0039-01187-1-0329-02 | א' |
| 4 | האיחוד האירופי- זהויות ואזרחויות ולאומיות | 187-1-0021-02 | ב' |
| 12 | קורסי בחירה |  | א'/ ב'/ ג' |
| 4 | סמינר |  | ג' |
| 4 (+4 נק"ז כללי) | קורס שפה\* |  | ב'/ ג' |
| 28 נק"ז | סה"כ לתואר |  |  |

**\*במהלך התואר יש ללמוד קורס שפה מתוך רשימת קורסים בשפה האירופאית המוצעים ע"י הפקולטה. סטודנטים הלומדים באחד מקורסי השפות מחויבים ל-8 נק"ז בלימודי השפה הזרה. אף על פי כן, בחישוב הכללי לימודי שפה זרה בחטיבת אדנאואר ללימודי פוליטיקה וחברה אירופית יקנו לסטודנטים 4 נק"ז בלבד ו-4 נק"ז נוספות יכללו במסגרת הקורסים הכלליים.**

הערות:

- סטודנטים הלומדים בחטיבה יידרשו ללמוד 16 נק"ז ממגוון הקורסים המוצעים ע"י החטיבה. 12 נק"ז נוספות ניתן יהיה לבחור ממגוון הקורסים המוצעים ע"י המחלקות הרלבנטיות ובאישור יועצת החטיבה.

**על הסטודנט לעמוד בממוצע של לפחות 65 בכל הקורסים במעבר משנה לשנה ובסגירת התואר.**

חטיבה זו מיועדת גם לסטודנטים הלומדים במסלול ללימודים רב תחומיים**.**

**לפרטים נוספים:**

ד"ר הילה זהבי, מנהלת חטיבת אדנאואר ללימודי פוליטיקה וחברה אירופית- hilape@bgu.ac.il

**חובה עליך לקרוא את פרק תקנון הפקולטה לתואר ראשון**